
Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ορίων και όρων και περιορισμών δόμησης στους οικι¬ 
σμούς Κάτω Καστριτσίου -Ρουμελιώτικων και Μαγούλας Ν. 

Αχαΐας. .. 1 

Καθορισμός των εκτός σχεδίου χώρων Συνοριακών Σταθμών Ορ- 

μενίου και Κήπων Ν. Έβρου. ... 2 

Κατηγοριοποίησή, καθορισμός ορίων και αρτιότητα του οικισμού 
«ΧΡΥΣΟΧΩΡΙ* Επαρχίας Νέστου Ν. Καβάλας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X. 2151 (1) 

Καθορισμός ορίων και όρων και περιορισμών δόμησης στους οικι¬ 
σμούς Κάτω Καστριτσίου -Ρουμελιώτικων και Μαγούλας Ν. 

Αχαίας. 

Ο ΝΟΜΑΡΧΗΣ ΑΧΑΪΑΣ 
υπόψη: 

1. Τις διατάξεις του' από 24.4.1985 Π.Δ. (ΦΕΚ 181Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων κ&ι περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΪΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΤΕ. 

5. Την αριθ. 1/24.1.86 γνωμοδότηση του Συμβουλίου Χ.Ο.Π. 
του Νομού. 

6. Την αριθ. 11/85 απόφαση του Κοινοτικού Συμβόυλίου Κάτω 
Καστριτσίου, αποφασίζουμε: 

1. Κατατάσσουμε τους οικισμούς Κάτω Καστριτσίου -Ρουμελιώτι¬ 
κων και Μαγούλας στις παρακάτω κατηγορίες. 

1) περιαστικοί, όχι παραλιακοί, όχι τουριστικοί 

2) αδιάφοροι (Β3) 

3) συνεκτικοί (Δ1) 

4) α) Δυναμικός το Κάτω Καστρίτσι -Ρουμελιώτικα (Γ1) 

β) Στάσιμος η Μαγούλα (Γ2) 


5) α) Μεσαίος το Κάτω Καστρίτσι -Ρουμελιώτικα (Ε2) 

β) Μικρός η Μαγούλα (Ε1). 

II. Καθορίζουμε τα όρια των οικισμών Κάτω Καστριτσίου -Ρουμε¬ 
λιώτικων και Μαγούλας του Ν. Αχαΐαςμε στοιχεία όπιμς αυτά φαίνο¬ 
νται στα συνοδευτικά της παρούσας σχεδιαγράμματα σε κλίμ. 
1:5.000, το σχετικό σκαρίφημα Ρουμελιώτικων, που αποτελούν ανα¬ 
πόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επί τόπου ελέγχου. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 ΦΕΚ 181Δ/3.5.1985 
και για τους οικισμούς α) Κάτω Καστριτσίου-Ρουμελιώτικων, αρτιό¬ 
τητα γηπέδου 1000 τ.μ. 

β) Μαγούλας αρτιότητα 500 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης. 

Για τους οικισμούς Κάτω Καστριτσίου -Ρουμελιώτικων και Μα¬ 
γούλας ισχύουν οι ειδικοί όροι δόμησης που αναγράφονται στην καρ- 
τέλλα, που συνοδεύει την παρούσα, και ειδικότερα είναι: 

α) Επικάλυψη με τετράρριχτη στέγη από βυζαντινά κεραμίδια σε 
χρώμα ώχρας ή κόκκινα. 

β) Χρώμα όψεων λευκό. 

γ) Ποσοστό επιφάνειας εξωτερικών ανοιγμάτων επί το,υ συνόλου 
της επιφάνειας όψεων 20%. 

IV. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ. της Νομαρχίάς ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4,1985 
(ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει,να δημοσιευθεί στην Εφημερίδα της Κυβερνή- 
σεως. 

Πάτρα, 17 Φεβρουάριου 1986 

Ο Νομάρχης 
ΔΗΜ. ΠΑΝΤΑΖΗΣ 

Αριθ. 1. 737 οιχ-, . (2) 

Καθορισμός των εκτός σχεδίου χώρων Συνοριακών Σταθμών Ορμε- 
νίου και Κήπων Ν. Έβρου. 

Ο ΝΟΜΑΡΧΗΣ ΕΒΡΟΥ 

' Εχοντας υπόψη: 

1. Τον Α.Ν. 1565/39. 

2. Το Ν.Δ. 409/60. 

3. Το Ν.Δ. 119/25.8.73. · . 

4. Το άρθρο 26 του Ν. 1337/83 το οποίο-αντικαταστάθηκε μετο 
άρθρο 8 παρ. 13 του Ν. 1512 (ΦΕΚ 4Α/11.1.85). 

5. Την εισήγηση της υπηρεσίας και της Δ/νσεως Γ1 - Γ3 το^ 
Τ.Χ.Ο.Π., αποφασίζουμε: 

Τον καθορισμό των ε^τός σχεδίου χώρων Συνοριακών Σταθμών 
Ορμενίου και Κήπων Ν. Έβρου, που φαίνονται στα σχετικά 5 δια¬ 


γράμματα σε κλίμακα 1:1000 και 1:500 που συνοδεύουν την εισή¬ 
γηση, και θεσπίζουμε τους πιο κάτω όρους δόμησης: 

α) Σύστημα: πανταχόθεν ελεύθερο. 

. β) Κάλυψη: 20%. 
γ) Συντελεστής δόμησης: 0,25. 

•δ) Αριθμός ορόφων (πλην πύργου ελέγχου): 2. 

ε) Μέγιστο ύψος κτιρίων: 12 μέτρα. 

ζ) Μέγιστο ύψος πύργου ελέγχου: 20 μέτρα. 

η) Ελάχιστη απόσταση από τα όρια του γηπέδου: 2,5 μέτρα. 

Για τους παραπάνω χώρους δεν έχει εφαρμογή το Δ/γμα από 
23.10.59 «περί μέτρων ασφαλείας Υπεραστικών Συγκοινωνιών». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 17 Φεβρουάριου 1986 

Ο Νομάρχης 
ΑΝΤ. ΚΩΒΑΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 84198/85 ' (3) 

Κατηγοριοποίηση, καθορισμός ορίων χάη αρτιότητα του οικισμού 
«ΧΡΥΣΟΧΩΡΙ» Επαρχίας Νέστου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
' Εγοντας υπόψη: 

1) Το από 24.4.85 Π. Δ/γμα (ΦΕΚ 181Δ/3.5.85) «περί τρόπου 
καθορισμού ορίων οικισμών της Χώρας μέχρι 2.000 κατοίκους, κα¬ 
τηγορίες αυτών και καθορισμού όρων και περιορισμών δόμησής τους». 

. 2) Την απογραφ^ οικισμών και πληθυσμού του Ν. Καβάλας έτους 
1981 της Ε.Σ.Υ.Ε. 

3) Τη μελέτη «Α’ φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηση, κατηγοριοποίηση, τους ειδικούς όρους δόμησης (δελτία αρχιτε¬ 
κτονικής αναγνώρισης) κ.λ.π. των οικισμών του Ν. Καβάλας σύμ¬ 
φωνα με προδιαγραφές του ΐ.ΧΟΙΙ. 

4) Την αριθ. 66/8.1.1985 απόφαση του Κοινοτικού Συμβουλίου 
Χρυσοχωρίου. 

5) Την αριθ, 30/30/15.1.1986 γνωμοδότηση του Συμβουλίου 
ΧΟΠ IV. Καβάλας, αποφασίζουμε: 

1. Την κατηγοριοποίηση του οικισμού «ΧΡΥΣΟΧΩΡΙ», όπως πα¬ 
ρακάτω: 

—θέση στο χώρο: (Α3) Ούτε: περιαστικός, παραλιακός, Τουριστι¬ 
κός 

—Βαθμός προστασίας: (Β3) Αδιάφορος 

—Δυναμικότητα: (Γ2) Στάσιμος 

—Βαθμός διασποράς: (Δ1) Συνεκτικός 

—Μέγεθος: (Ε3) Μεγάλος. 

2. Καθορίζουμε τα όρια του οικισμού «ΧΡΥΣΟΧΩΡΙ»; όπως αυτά 


φαίνονται στο θεωρημένο από την Προϊσταμένη του Τ.Π. και ΓΪ.Ε. Ν. 
Καβάλας διάγραμμα του οικισμού σε κλίμακα 1:5000 που συνοδεύει 
την απόφαση. 

' 3. Καθορίζουμε την αρτιότητα των οικοπέδων που περιλαμβάνο¬ 
νται στο-όρια του οικισμού Χρυσοχωρίου σε 800 τ.μ. 

Ειδικά για τό τμήμα του οικισμού με εγκεκριμένο σχέδιο η αρτιό¬ 
τητα καθορίζεται σε τριακόσια (300) τ.μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες , διατάξεις που ίσχυαν για την ^περιοχή 
εξακολουθούν να είναί άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφισταμένων η εγκεκριμένων δρόμων του οικισμού κατά την 
κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Π. και Π.Ε. Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινοχρήστων χώρων και η δημιουρ¬ 
γία νέων σύμφωνα με,ια οριζόμενα στην παρ. 1 του άρθρου 6 του 
από 24.4.85 Π.Δ/τος. 

7. Κατά τα λοιπά ισχύει το από 24.4.85 Π.Δ/γμα. 

Η απόφαση αυτή με το διάγραμμα που τη συνοδεύει, να δημοσιευ- 
θεί στην Εφημερίδα της Κυβερνήσεως. 

Καβάλα, 7 Φεβρουάριου 1986 

Ο Νομάρχης 
Γ. ΜΠΕΛΤΣΙΟΣ 


















